Na temelju članaka 4. stavka 2., 5. i 8. Odluke o ustrojstvu Svjetskog festivala animiranog filma u Zagrebu (Službeni glasnik Grada Zagreba 19/91, 4/94 i 4/11), Vijeće Svjetskog festivala animiranog filma u Zagrebu, 3. veljače 2022., raspisuje

**JAVNI NATJEČAJ**

**za izbor umjetničkog ravnatelja**

**Svjetskog festivala animiranog**

**filma u Zagrebu**

1. Natječaj se odnosi na izbor umjetničkog ravnatelja Svjetskog festivala animiranog filma u Zagrebu, koji će se održavati u Zagrebu, u razdoblju od 2023. do 2026.

2. Umjetnički ravnatelj se bira iz redova priznatih umjetnika s područja filmskog stvaralaštva.

3. Umjetničkog ravnatelja bira Vijeće Festivala na četiri (4) godine.

4. Uz prijavu na natječaj za imenovanje umjetničkog ravnatelja Festivala kandidati su obavezni podnijeti prijedlog umjetničkog programa Festivala za razdoblje od četiri godine i svoju umjetnički životopis.

5. Prijava se podnosi na hrvatskom jeziku. U prijavi na natječaj potrebno je navesti osobne podatke kandidata (ime, prezime, adresa stanovanja, broj telefona te adresu elektroničke pošte).

6. Prijave s prilozima podnose se najkasnije do 7. ožujka 2022. preporučenom poštom ili neposredno na adresu: Grad Zagreb, Gradski ured za kulturu, međugradsku i međunarodnu suradnju i civilno društvo, Draškovićeva 25, 10000 Zagreb, u zatvorenim omotnicama s naznakom:

**Ne otvaraj, Vijeće Svjetskog festivala animiranog filma u Zagrebu, „Natječaj za umjetničkog ravnatelja“.**

7. Nepravodobne i nepotpune prijave neće se razmatrati. Potpunom prijavom smatra se prijava koja sadrži sve podatke i priloge navedene u javnom natječaju.

8. O izboru umjetničkog ravnatelja kandidati će biti obaviješteni u roku od dvadeset (20) dana od isteka roka za podnošenje prijava.

9. Osobni podaci podnositelja prijave dostupni iz prijave, kao i osobni podaci dostupni iz gore navedenih priloga uz prijavu na javni natječaj, prikupljaju se i obrađuju isključivo za potrebe provedbe javnog natječaja.

Prijavom na natječaj kandidati su izričito suglasni da Vijeće festivala kao voditelj obrade može prikupljati, koristiti i dalje obrađivati podatke u svrhu provođenja natječajnog postupka, sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine br. 42/18).

10. Na natječaj se pod ravnopravnim uvjetima mogu javiti osobe obaju spolova. Izrazi koji se koriste u ovom tekstu natječaja, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način muški i ženski rod.